text: солтүстік сібір ойпаты таймыр ойпаты енисей мен оленек өзендерінің төменгі ағыстары аралығындағы ойпат. ресейдің таймыр (долган-ненец) автономды округі жерінде. *ені 600 км, ұзындығы 1400 км. *солтүстігінде бырранга тауымен, оңтүстігінде путорана, анабар үстірттерімен шектеседі. негізінен борпылдақ теңіз және мұздық шөгінділермен жабылған мезозойдың теңіздік жыныстарынан (құмтас, сазды тақтатас) түзілген. көп жылдық тоң кең таралған. жер бедерінде қырқалы жондар (абсолюттік биіктігі 300 м) кездеседі. солтүстік облысы тым батпақтанған, көлдерге бай (ең ірілері таймыр, лабаз). *қыналы, бұталы және орманды тундра өсімдіктері өседі. мұнай, газ, тас көмірдің кен орындары бар.